[{"text_idx": "#000001", "text": "Tri phrif nod y prosiect oedd dylunio gofodau sydd yn lleddfu pryder, datblygu gosodiadau sydd yn manteisio ar rinweddau therapiwtig natur a datrys heriau adeiladwaith creu gwaith ar raddfa fawr."}, {"text_idx": "#000002", "text": "Er mwyn dylunio gofodau sydd yn lleddfu pryder, roedd hi\u2019n bwysig i mi hel ymatebion at wahanol fathau o ofodau gan bobl sydd yn dioddef o bryder. Roedd gennai fy syniadau fy hun am y math o lefydd sydd yn lleddfu fy mhryder i ond roeddwn i\u2019n awyddus i ddarganfod be fysa ymatebion pobl arall at y llefydd hyn. Gofynnais i\u2019r cyfranogwyr sgorio nifer o ddelweddau allan o 5, hefo 1 yn llesol a 5 yn achosi straen."}, {"text_idx": "#000004", "text": "Rhain oedd y delweddau oedd yn sgorio yn fwyaf llesol. Mae\u2019r canlyniad yma wedi achosi i mi ystyried beth yw ro\u0302l yr oriel gelf, mewn cymhariaeth a gofod mwy cartrefol."}, {"text_idx": "#000005", "text": "Wrth ystyried pa fath o waith celf i\u2019w greu mae nifer o ffactorau gwahanol i\u2019w hystyried. I ddechrau mae yna\u2019r teimlad gwreiddiol, yr ysbrydoliaeth gychwynnol. I mi mae\u2019r ysbrydoliaeth wedi bod yn rhywbeth sydd wedi cynyddu dros amser; trwy brofiadau arddunol natur. Mae rhai o\u2019r profiadau yma o fy mhlentyndod ac wedi eu tanlinellu gan syfrdandod o deimlo\u2019n rhan o\u2019r bydysawd ehangach am y tro cyntaf. Dwi rw\u0302an yn deall fod y profiadau yma wedi cael hyd yn oed mwy o effaith oherwydd fy mherthynas hefo pryder a fy ansicrwydd cymdeithasol. Mae natur yn le fedrai cael persbectif gwahanol ar fy mywyd."}, {"text_idx": "#000006", "text": "Os mae natur arddunol yw fy mhrif ysbrydoliaeth sut fedraf eu defnyddio i greu gwaith sydd yn gweddu at gyd-destun unigryw'r oriel gelf?"}, {"text_idx": "#000007", "text": "Dwi wedi dadansoddi gwaith artistiaid sydd yn berthnasol i fy ngwaith fy hun. Mae'r artistiaid yma yn rhai sydd yn creu gosodiadau trochiadol ar raddfeydd mawr. Dwi'n teimlo mae'r math yma o waith sydd yn fwyaf tebyg o fedru symboleiddio'r profiad uniongyrchol natur a'u gallu i achosi i berson trosi ei phoeni."}, {"text_idx": "#000008", "text": "Gall gwaith minimalydd cael teimlad o egni iddo, ac mae eu mawredd yn symboleiddio egni\u2019r bydysawd. Yn aml mae gwaith fel hyn hefo arwynebau caled sydd yn medru creu teimlad deinamig o lif egni\u0308ol. Mae strwythurau clir yn dyblygu rhinweddau diffiniedig y byd naturiol ac mae eu hochrau anesmwyth yn fy atgoffa fod bywyd yn beryg ac yn hardd."}, {"text_idx": "#000011", "text": "+ Ymlaciol iawn. Ffordd da o newid\nystafell gonfensiynol i le myfyrio"}, {"text_idx": "#000012", "text": "- Dibynnu faint o bobl sydd o gwmpas.\nGall fod yn glosterffobig os yw\u2019n brysur"}, {"text_idx": "#000013", "text": "Hwn yw\u2019r darn sydd wedi sgorio fel yr un lleiaf llesol. Mae o hefyd yn enghraifft o ba mor gyferbyniol fedrith ymatebion bobl fod at ddarn o waith:"}, {"text_idx": "#000014", "text": "+ Y siapiau syml, y deunyddiau a\u2019r golau yn creu teimlad eco friendly, parch at y byd naturiol."}, {"text_idx": "#000015", "text": "- Mae o fel ti\u2019n disgyn fewn i\u2019r twll ac mae\u2019r sia\u0302p yn atgoffa fi o gyfalafiaeth a phres."}, {"text_idx": "#000016", "text": "Un o brif amcanion y prosiect oedd datrys heriau adeiladu gwaith ar raddfa fawr. Roeddwn i\u2019n awyddus i greu dyluniadau newydd ar gyfer gwaith gall lleddfu pryder ac adeiladu ar fy ngwaith blaenorol. Creais gyfres o ddyluniadau ar Sketchup. Mae hi wedi bod gwerth treulio\u2019r amser yn dod i nabod y meddalwedd er mwyn creu drafftiau o ofodau er mwyn eu creu mewn persbectif a medru symud o\u2019u cwmpas."}, {"text_idx": "#000017", "text": "Mae gennai ddiddordeb mewn creu gofodau sydd yn grwn neu heb ormod o gorneli gan fod o\u2019n medru symboleiddio\u2019r gorwel diderfyn. Ac mae gennai diddordeb yn ffordd gall ymwybyddiaeth o\u2019r bydysawd ehangach leddfu rhai pryderon. Ond efallai dydi\u2019r math yma o brofiad ddim o hyd yn bwrpasol i rywun sydd yn dioddef o bryder aciwt."}, {"text_idx": "#000018", "text": "Mae hwn wedi ei ysbrydoli gan waith mawr James Turrell. Wrth ddylunio'r gofodau yma dwi\u2019n ymwybodol eu bod nhw ddim yn llefydd all cael eu haddasu\u2019n hawdd i\u2019w rhoi mewn gofodau llai. Felly dwi\u2019n awyddus i ddatblygu lamplenni fysa\u2019n medru cael eu prynu gan bobl a\u2019u rhoi yn eu cartrefi. Ar gyfer y darn yma roedd gennai ddiddordeb gweld os oedd graddfeydd o liwiau yn medru codi sylw rhywun i fyny at yr awyr."}, {"text_idx": "#000019", "text": "Dwi wedi defnyddio tannau dipyn o\u2019r blaen ond wedi trafferthu eu defnyddio ar raddfa fawr. Roeddwn i\u2019n benderfynol o ddatrys ychydig o\u2019r heriau adeiladwaith. Roedd hwn yn syniad gesi i ar gyfer ffra\u0302m posib ond dydw i ddim yn siw\u0302r pa mor ymarferol ydi o."}, {"text_idx": "#000020", "text": "Roeddwn yn awyddus i greu effaith yr awyr a chymylau a diddordeb mewn creu arwynebedd oedd ddim yn hollol fflat - ond roeddwn i\u2019n gweld fy hun yn mynd yn rhu pell hefo\u2019r cysyniadau a doeddwn i ddim hefo\u2019r sgiliau i ddatblygu\u2019r ochor ymarferol a realistig y gwaith."}, {"text_idx": "#000021", "text": "Esi i weld saer coed a gwneuthurwr i weld os bysant nhw\u2019n medru rhoi ychydig o syniadau mwy ymarferol i mi. Ar o\u0302l sgwrsio dipyn am beth fysa\u2019n bosib, creais dyluniad wedi ei seilio ar ddarn o waith blaenorol oedd wedi gweithio yn eithaf da ar raddfa lai."}, {"text_idx": "#000022", "text": "Penderfynais fysa hi\u2019n well i\u2019r fframwaith fod yn sgwa\u0302r er mwyn i mi fedru treialu gwahanol syniadau tu fewn iddo fo. A fysa fo\u2019n syniad iddo fo fedru dod yn ddarnau er mwyn eu symud i wahanol lefydd."}, {"text_idx": "#000023", "text": "Wrth i mi adlewyrchu ar ganlyniadau\u2019r holiaduron, maen nhw wedi tanlinellu pa mor oddrychol yw ein perthynas ni hefo pryder, celf a\u2019r byd natur."}, {"text_idx": "#000024", "text": "Mae cyd-destun oriel gelf hefo llawer o gynodiadau sydd yn wahanol i, er enghraifft gofod mewn ysbyty, lle gwaith neu dy\u0302 preifat. Er bod ei waliau gwyn yn lleihau'r nifer o bethau gall tynnu sylw\u2019r gynulleidfa o\u2019r gwaith celf mae o hefyd creu disgwyliadau i\u2019r gwaith fod o safon uchel."}, {"text_idx": "#000025", "text": "Ond mae safonau pawb yn wahanol gan fod profiadau bywyd pawb yn wahanol. Mae hyn yn effeithio be ydi eu safbwynt o gelf, be maen nhw\u2019n licio a be dydyn nhw ddim. Mae hyn hefyd yn effeithio ar ba fath o lefydd sydd yn sbarduno neu\u2019n lleihau eu pryder."}, {"text_idx": "#000026", "text": "Cwestiwn gwreiddiol y prosiect oedd: sut gall gosodiadau celf leddfu pryder? Dwi\u2019n teimlo erbyn hyn fod lleoliad neu ofod yn un o nifer o ffactorau gwahanol sydd angen eu haddasu er mwyn lleddfu pryder. Mae ffactorau eraill yn medru cynnwys deinamics mewn perthnasau, hunan-credoau, safon bywyd, statws cymdeithasol, i enwi rhai."}, {"text_idx": "#000027", "text": "Dwi\u2019n credu mai\u2019r orielau gelf yw\u2019r lle i greu gosodiadau cysyniadol am eu bod hefo cyd-destun sydd yn wahanol i ofod therapiwtig. Mae\u2019r proses yma wedi helpu i mi weld beth yw fy mlaenoriaeth bersonol a beth gallaf gynnig sydd yn unigryw;"}, {"text_idx": "#000028", "text": "sef y nod o greu gwaith celf sydd yn symboleiddio natur arddunol. A'r gobaith fod y profiadau dwi'n eu greu yn medru helpu i bobl trosi eu pryder."}]